Diari Oficial de la Generalitat Valenciana


Sumari del DOGV 8172, del 17-11-2017 (2017/10888)

ACORD de 8 de novembre de 2017, del Consell de la Sindicatura de Comptes de la Comunitat Valenciana, pel qual es convoca un concurs específic per a la provisió del lloc de treball número 96 de la relació de llocs de treball d'aquesta institució, ajudant de gestió comptable i assumptes generals, subgrup A2, sector administració general. Convocatòria 05/2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8172

Data del DOGV
:   17-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/10754


Data del document
:   08-11-2017

Organisme emissor
:   Sindicatura de Comptes

Tipus de document
:   Acord

Anàlisi jurídica

 Descriptors 

:   * concurs administratiu

ACORD de 8 de novembre de 2017, del Consell de la Sindicatura de Comptes de la Comunitat Valenciana, pel qual es convoca un concurs específic per a la provisió del lloc de treball número 96 de la relació de llocs de treball d'aquesta institució, ajudant de gestió comptable i assumptes generals, subgrup A2, sector administració general. Convocatòria 05/2017. [2017/10784]  
Vist l'Acord de data 20 de juliol de 2017, pel qual s'aprova la relació de llocs de treball de la Sindicatura de Comptes de la Comunitat Valenciana, de conformitat amb el que disposen les normes per a la provisió de llocs de treball en la Sindicatura de Comptes i la baremació de mèrits (BOC 217, 20.10.2017), el Consell de la Sindicatura de Comptes, en l'exercici de la competència atribuïda per l'article 17.c de la Llei de la Generalitat Valenciana 6/1985, d'11 de maig, el Consell de la Sindicatura de Comptes acorda convocar el present concurs específic que es regirà per les bases següents:  
  
Bases de la convocatòria  
  
Primera. Objecte de la convocatòria  
El lloc de treball la provisió del qual es convoca és el número 96 de la relació de llocs de treball de la Sindicatura de Comptes, denominat «Ajudant de gestió comptable i assumptes generals», les característiques i requisits de l'exercici del qual queden indicats en l'annex I a la present convocatòria.  
  
Segona. Requisits de participació  
D'acord amb les característiques del lloc, podran participar en el present concurs específic els funcionaris de carrera de la Sindicatura de Comptes que pertanyen a alguna de les places del subgrup A2.  
  
Tercera. Sol·licituds  
3.1. Els interessats adreçaran la seua sol·licitud, signada, al síndic major, segons el model d'instància que figura en l'annex III.  
3.2. Els aspirants presentaran juntament amb la instància una relació detallada dels mèrits que desitgen al·legar, ordenats segons la classificació que figura a la base cinquena, i indicaran totes aquelles dades que permeten la seua consideració per a ser valorats d'acord amb el barem establit. Sols es tindran en compte els mèrits al·legats pels concursants, els quals hauran d'acreditar-se documentalment mitjançant les certificacions, títols, justificants o qualsevol altre mitjà documental, degudament compulsats i numerats. Els mèrits al·legats que ja consten en la Secretaria General no hauran de ser acreditats novament.  
  
3.3. La presentació de sol·licituds es farà, de forma preferent, en el registre d'entrada d'aquesta institució o bé en qualsevol dels registres i oficines públiques a què es refereix l'article 16.4 de la Llei 39/2015, d'1 d'octubre, del procediment administratiu comú de les administracions públiques. Si les sol·licituds es presentaren a través de les oficines de correus, hauran d'anar en un sobre obert per ser datades i segellades pel funcionari corresponent abans de ser certificades.  
3.4. El termini de presentació de sol·licituds serà de 15 dies hàbils comptats a partir del següent a l'última publicació d'aquesta convocatòria, que apareixerà en el Butlletí Oficial de les Corts i en el Diari Oficial de la Generalitat Valenciana.  
3.5. Transcorregut el termini de presentació d'instàncies, les sol·licituds formulades seran vinculants per al peticionari, sense que puguen ser modificades, i s'hi acceptaran renúncies fins a la data de l'acord d'adjudicació.  
3.6. Les bases de la convocatòria i els impresos normalitzats estan disponibles també en la intranet de la Sindicatura de Comptes.  
  
Quarta. Fases del concurs i proposta de resolució  
4.1. Aquest concurs consta de dues fases que inclouran la totalitat dels mèrits i capacitats especificats en la base cinquena i sisena d'aquesta convocatòria. La proposta de resolució recaurà en la persona candidata que tinga la major puntuació en la valoració dels mèrits de les dues fases.  
4.2. En cas d'empat, s'adjudicarà el lloc a qui haguera obtingut major puntuació en la prova de la fase segona del concurs. Si persisteix l'empat, a qui acredite major antiguitat com a personal funcionari de la Sindicatura de Comptes. Si continuara l'empat, se seguirà el criteri de l'antiguitat en la funció pública, en general, i si tot i així persistia, s'adjudicarà el lloc a la persona concursant de més edat. Finalment, si cal, es resoldrà l'empat mitjançant un sorteig públic.  
  
  
Cinquena. Fase primera: valoració de mèrits  
5.1. La valoració dels mèrits en la primera fase del concurs s'efectuarà segons el barem que s'indica a continuació (puntuació màxima 22 punts):  
A) Antiguitat, grau i carrera professional:  
1) Antiguitat: es valorarà a raó de 0,05 punts per cada mes complet de serveis en actiu en les distintes administracions públiques, fins a un màxim de 3,5 punts. A aquests efectes també es computaran els serveis reconeguts a l'empara del que disposa la Llei 70/1978, de 26 de desembre, de reconeixement dels serveis previs en l'Administració pública.  
  
2) Grau. El nivell competencial consolidat pels aspirants es valorarà en la forma següent:  
a) Nivell competencial consolidat inferior al del lloc sol·licitat: 0,75 punts.  
b) Nivell competencial igual o superior al del lloc sol·licitat: 1 punt.  
  
3) Carrera professional: 0,75 punts per cada grau obtingut, fins a un total de 3 punts.  
B) Formació:  
1) Titulació acadèmica: per qualsevol títol acadèmic oficial, que es considere rellevant respecte al lloc de treball al qual es concursa, d'igual o superior nivell a l'exigit per a l'exercici del lloc de treball que s'ha de proveir, exclòs el que siga necessari per a l'accés al lloc: 0,75 punts per títol, fins a un màxim d'1,5 punts. Només es puntuarà el títol o títols de major nivell, entenent compreses en aqueix nivell aquelles altres titulacions necessàriament prèvies per a l'obtenció del nivell superior. En el cas que el lloc es trobe adscrit a dos grups de titulació, es considera com a exigida la titulació corresponent al grup superior.  
  
2) Cursos de formació i perfeccionament: es valoraran els cursos de formació i perfeccionament, que es consideren rellevants respecte del lloc de treball al qual es concursa, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per la Comissió de Formació de la Sindicatura o per qualsevol centre o organisme oficial de formació d'empleats públics, fins a un màxim de 2 punts i d'acord amb l'escala següent:  
  
a) De 100 o més hores: 1 punt  
b) De 75 o més hores: 0,75 punts  
c) De 50 o més hores: 0,50 punts  
d) De 25 o més hores: 0,25 punts  
e) De 15 o més hores: 0,10 punts  
En cap cas es puntuaran en el present subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
  
Així mateix i en el supòsit de cursos impartits, aquests es valoraran per una sola vegada, i no seran susceptibles de ser valorades successives edicions d'un mateix curs.  
3) Valencià: el coneixement del valencià es valorarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb la següent escala:  
a) Coneixement oral: 0,75 punts  
b) Grau elemental: 1 punt  
c) Grau mitjà: 2 punts  
d) Grau mitjà + llenguatge administratiu o llenguatge mitjans de comunicació: 2,50 punts  
e) Grau superior: 3 punts  
La valoració del coneixement del valencià s'efectuarà exclusivament en el nivell més alt obtingut, sempre que no constituïsca un requisit del lloc degudament establit en la classificació, i es valorarà exclusivament en aquest últim cas la possessió de major nivell del requerit, a raó d'un punt per cada nivell que excedisca de l'exigit en la classificació.  
4) Idiomes comunitaris: Es valorarà fins a 1 punt el coneixement de llengües oficials de la Unió Europea, diferents de la llengua espanyola, segons els nivells especificats, i s'acreditarà documentalment mitjançant títols, diplomes i certificats expedits per les escoles oficials d'idiomes, per les universitats de l'espai europeu d'educació superior que segueixen el model d'acreditació d'exàmens de l'Associació de Centres de Llengües d'Educació Superior (ACLES), així com tots els indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, d'acord amb el que s'estableix en el quadre previst en l'annex II.  
  
C) Treball desenvolupat:  
Es valorarà el treball desenvolupat fins a un màxim de 7 punts d'acord amb el següent:  
1) Es valorarà l'exercici com a personal funcionari de carrera de llocs d'igual o superior nivell competencial al del lloc convocat amb tasques idèntiques o directament relacionades amb els llocs que s'han d'ocupar fins a un màxim de 7 punts, a raó de 0,5 per any de servei.  
2) Es valorarà l'exercici com a personal funcionari de carrera de llocs en els quals es realitzen tasques que guarden similitud amb les funcions, contingut tècnic i especialització del lloc sol·licitat, fins a un màxim de 3 punts, a raó de 0,25 punts per any de servei.  
  
5.2. La puntuació mínima exigida per a la provisió del lloc serà de 8 punts sobre els 22 punts dels apartats A), B) i C) del barem.  
5.3. Els mèrits es valoraran amb referència a la data en què finalitze el termini de presentació de sol·licituds que s'estableix en el punt 3.4 d'aquesta convocatòria.  
  
Sisena. Fase segona: prova de caràcter pràctic  
Per a la valoració dels coneixements, capacitats i aptituds relacionats amb les funcions del lloc convocat, es realitzarà una prova de caràcter pràctic. La prova tindrà una durada de 90 minuts i es valorarà amb un màxim de 18 punts. Per a la provisió del lloc es requerirà haver obtingut, almenys, 9 punts.  
  
Setena. Comissió de valoració  
7.1. L'òrgan col·legiat al qual pertoca el desenvolupament d'aquest procés de provisió és la comissió de valoració, que estarà formada pels membres següents:  
  
Titulars  
President: Miguel Olivas Arroyo, auditor.  
Vocals:  
M.ª Soledad Pérez Yuste, tècnica d'auditoria.  
José Sanz Ballester, cap de l'Àrea Econòmica de les Corts.  
Edgar Thinnes, representant del Consell de Personal.  
Vocal secretària: Marta Chastel Mazarredo, tècnica superior de personal i assumptes generals.  
  
Suplents  
President: Alejandro Salom Campos, cap de la UASI.  
Vocals:  
Jesús Picó Romero, tècnic d'auditoria.  
M.ª José Brotons Sempere, tècnica d'auditoria.  
Silvino Rausell Estellés, representant del Consell de Personal  
Vocal secretària: Antonia Ribera Torrentí, documentalista-arxivera-bibliotecària.  
  
7.2. La comissió de valoració podrà sol·licitar el nomenament d'assessors especialistes, que actuaran amb veu però sense vot.  
7.3. La comissió de valoració té la facultat de convocar personalment els candidats per tal d'aclarir punts dubtosos dels mèrits i les capacitats o altres aspectes de la documentació aportada pels interessats quan ho considere convenient.  
7.4. En general, les actuacions de la comissió de valoració que requereixen notificació als aspirants es faran públiques en la intranet de la Sindicatura, i en el tauler d'anuncis.  
7.5. L'abstenció i recusació dels membres de la comissió de valoració es regularà pel que disposen els articles 23 i 24 de la Llei 40/2015, d'1 d'octubre, de règim jurídic del sector públic.  
  
Huitena. Procediment  
8.1. La comissió de valoració designada es constituirà dins de la setmana següent a la de la finalització del termini de presentació de sol·licituds, i verificarà que els concursants reuneixen els requisits i condicions exigits per participar en el concurs, i realitzarà l'avaluació dels mèrits al·legats i acreditats per aquells que siguen admesos a prendre'n part. A continuació es desenvoluparà la fase segona prevista a la base sisena. La puntuació assignada per la comissió de valoració serà la resultant de la mitjana de les puntuacions atorgades en cada cas per cada un dels membres amb dret a vot.  
8.2. Una vegada efectuada l'avaluació dels concursants, la comissió de valoració formularà, amb caràcter provisional, la proposta de resolució del concurs i assignació del lloc convocat. La proposta haurà de ser efectuada dins dels 15 dies hàbils següents a la finalització del termini de presentació de sol·licituds.  
L'esmentada proposta contindrà una relació dels concursants admesos i exclosos, expressant de major a menor la puntuació final assignada a cada un dels admesos, i indicant els concursants que no hagen obtingut, si escau, la puntuació mínima necessària per accedir al lloc de treball convocat.  
8.3. La proposta serà exposada al públic en el tauler d'anuncis de la Sindicatura de Comptes durant el termini de 10 dies hàbils. Els concursants podran formular davant la comissió de valoració, en aquest termini, les al·legacions o reclamacions que estimen oportunes.  
8.4. Transcorregut el termini d'al·legacions, la comissió de valoració resoldrà les reclamacions que s'hagen presentat, formularà la relació definitiva d'adjudicació del lloc de treball i la remetrà al Consell de la Sindicatura de Comptes per a publicar-la, mitjançant una resolució motivada, en el Diari Oficial de la Generalitat Valenciana i en el Butlletí Oficial de les Corts.  
8.5. El termini màxim per a la resolució del present concurs serà de tres mesos, comptats a partir del dia següent al de la finalització de la presentació d'instàncies.  
  
Novena. Presa de possessió del lloc  
9.1. Els trasllats que es deriven de la resolució del present concurs tindran la consideració de voluntaris.  
9.2. La destinació adjudicada serà irrenunciable, tret que, abans de finalitzar el termini de la presa de possessió, s'haguera obtingut una altra destinació mitjançant convocatòria pública.  
9.3. El termini de la presa de possessió de la nova destinació obtinguda serà de tres dies hàbils. Aquest termini començarà a comptar a partir del dia següent al del cessament en la destinació anterior, que al seu torn haurà de quedar diligenciat dins dels tres dies hàbils següents a la publicació de la resolució del concurs.  
  
Desena. Recursos  
10.1. La present convocatòria, les bases i tots els actes administratius que siguen dictats en el seu desenvolupament, excepte les actuacions de la comissió de valoració, podran ser impugnats per les persones interessades mitjançant la interposició d'un recurs contenciós administratiu en el termini de dos mesos comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. No obstant això, podrà interposar potestativament un recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la publicació, o qualsevol altre recurs que estime procedent. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, Del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
10.2. Contra les resolucions i els actes de la comissió de valoració, així com contra els seus actes de tràmit que impedisquen continuar el procediment o produïsquen indefensió, podrà interposar-se recurs d'alçada davant el Consell de la Sindicatura de Comptes.  
  
València, 8 de novembre de 2017.- El síndic major: Vicent Cucarella Tormo.  
  
  
ANNEX I  
Lloc convocat  
  
Denominació: ajudant de gestió comptable i assumptes generals  
Número de lloc: 96  
Adscripció: Secretaria General  
Classificació: subgrup A2, nivell CD 21, CE SC05  
Requisits: ser funcionari de carrera de la Sindicatura de Comptes i pertànyer a alguna de les places del subgrup A2  
Funcions:  
1. Preparar oportunament els documents que conformen els pressupostos de la Sindicatura i les seues modificacions, així com els seus estats de liquidació i els seus comptes.  
2. Portar al dia la comptabilitat pressupostària i patrimonial de la Sindicatura, així com l'inventari, i elaborar la informació o documentació que li siga requerida.  
3. Formalitzar i tramitar els ingressos i les despeses, així com ocupar-se de l'elaborar les nòmines.  
4. Gestionar la tresoreria: comptes corrents, cobraments i pagaments.  
5. Donar suport en els procediments de compres i contractació.  
6. Assistir el tècnic de personal i assumptes generals en matèries de la competència d'aquest.  
  
  
  
ANNEX II  
Quadre de puntuació d'idiomes comunitaris  
  
Pla antic RD967/1998 RD1629/2006 Certificació MCER (LO 8/2013) Puntuació  
Primer curs Primer cicle elemental Primer nivell bàsic Primer d'A2 0,1  
Segon curs Segon cicle elemental Segon nivell bàsic  
Certificat nivell bàsic Segon d'A2  
Certificat nivell A2 0,26  
€ - Primer nivell mitjà Primer de B1 0,36  
Tercer curs Tercer cicle elemental Segon nivell mitjà  
Certificat nivell mitjà Segon de B1  
Certificat nivell B1 0,53  
Quart curs Primer cicle superior Primer nivell superior Primer de B2 0,66  
Revàlida/títol idioma Segon curs. Cicle superior  
Certificat d'aptitud Segon nivell superior  
Certificat nivell superior Segon de B2  
Certificat nivell B2 0,83  
 Certificat nivells C1 i C2 1  
  
  
  
ANNEX III  
Sol·licitud de participació  
  
LLOC QUE SE SOL·LICITA  
Número:  
Denominació:  
  
DADES PERSONALS  
DNI:  
Primer cognom:  
Segon cognom:  
Nom:  
  
SITUACIÓ ADMINISTRATIVA ACTUAL   
(Indiqueu-la):  
  
MÈRITS AL·LEGATS PER A VALORAR-LOS  
(Especifiqueu-los i indiqueu el document justificatiu que aporteu)  
  
València,  
(Data i signatura)